ai4bharat/Pralekha huggingface dataset:
ആരോഗ്യ, കുടുംബക്ഷേമ മന്ത്രാലയം
കഴിഞ്ഞ 24 മണിക്കൂറിനുള്ളിൽ 80,834 പുതിയ കേസുകൾ റിപ്പോർട്ട് ചെയ്ത് ഇന്ത്യ; 71 ദിവസങ്ങളിലെ ഏറ്റവും കുറഞ്ഞ കണക്ക്
ന്യൂഡൽഹി, ജൂൺ 13, 2021
കഴിഞ്ഞ 24 മണിക്കൂറിനുള്ളിൽ 80,834 പുതിയ കേസുകൾ ഇന്ത്യ റിപ്പോർട്ട് ചെയ്തു. തുടർച്ചയായി ആറാം ദിവസവും ഇന്ത്യയിൽ റിപ്പോർട്ട് ചെയ്തത് ഒരു ലക്ഷത്തിൽ താഴെ പുതിയ കേസുകൾ. കേന്ദ്രത്തിന്റെയും സംസ്ഥാനങ്ങളുടെയും/കേന്ദ്രഭരണ പ്രദേശങ്ങളുടെയും നിരന്തരവും സഹകരണപരവുമായ ശ്രമങ്ങളുടെ ഫലമാണിത്.
രാജ്യത്ത് ചികിത്സയിൽ ഉള്ളവരുടെ എണ്ണം തുടർച്ചയായി കുറഞ്ഞുവരുന്നു. നിലവിൽ 10,26,159 രോഗികൾ ആണുള്ളത്. തുടർച്ചയായ 13-മത് ദിവസമാണ് ചികിത്സയിൽ ഉള്ളവരുടെ എണ്ണം 20 ലക്ഷത്തിൽ താഴെ ആകുന്നത്.
കഴിഞ്ഞ 24 മണിക്കൂറിൽ ചികിത്സയിൽ ഉള്ളവരുടെ എണ്ണത്തിൽ 54,531 കുറവ് രേഖപ്പെടുത്തി. രാജ്യത്തെ ആകെ രോഗികളുടെ എണ്ണത്തിന്റെ 3.49% ആണിത്.
കൂടുതൽപേർ രോഗമുക്തി നേടുന്നതോടെ, തുടർച്ചയായ 31-മത് ദിവസവും പ്രതിദിന രോഗ മുക്തരുടെ എണ്ണം, രോഗം സ്ഥിരീകരിക്കുന്നവരുടെ എണ്ണത്തേക്കാൾ കൂടുതൽ. 1,32,062 പേർ കഴിഞ്ഞ 24 മണിക്കൂറിൽ രോഗമുക്തി നേടി. ദിവസേനയുള്ള പുതിയ കേസുകളുമായി താരതമ്യം ചെയ്യുമ്പോൾ, കഴിഞ്ഞ 24 മണിക്കൂറിനുള്ളിൽ 51,228 പേര് കൂടുതലായി രോഗമുക്തി നേടി.
മഹാമാരിയുടെ ആരംഭം മുതൽ ഇതുവരെ രാജ്യത്ത് ആകെ രോഗം ഭേദമായവരുടെ എണ്ണം 2,80,43,446 ആണ്. കഴിഞ്ഞ 24 മണിക്കൂറിൽ 1,32,062 പേർ രോഗമുക്തി നേടി. രോഗമുക്തി നിരക്ക് 95.26% ആയി ഉയർന്നു.
കഴിഞ്ഞ 24 മണിക്കൂറിൽ 19,00,312 പരിശോധനകൾ നടത്തി. രാജ്യത്ത് ഇതുവരെ 37.81 കോടിയിലധികം  പരിശോധനകൾ നടത്തി.
(പ്രതിവാര കേസ് പോസിറ്റിവിറ്റിയിൽ തുടർച്ചയായ കുറവ് കാണപ്പെടുന്നു. പ്രതിവാര പോസിറ്റിവിറ്റി നിരക്ക് നിലവിൽ 4.74% ആണ്. പ്രതിദിന പോസിറ്റിവിറ്റി നിരക്ക് 4.25% ആയി കുറഞ്ഞിട്ടുണ്ട്. തുടർച്ചയായ 20-മത് ദിവസവും ഇത് 10 ശതമാനത്തിൽ താഴെയാണ്.
രാജ്യവ്യാപക വാക്സിനേഷൻ യജ്ഞത്തിന്റെ ഭാഗമായി ഇതുവരെ 25 കോടിയിലേറെ ഡോസ് വാക്സിൻ നൽകി. കഴിഞ്ഞ 24 മണിക്കൂറിനുള്ളിൽ 34,84,239 വാക്സിൻ ഡോസുകൾ നൽകി.
ഇന്ന് രാവിലെ ഏഴ് മണി വരെയുള്ള താൽക്കാലിക കണക്കുപ്രകാരം, 35,05,535 സെഷനുകളിലായി രാജ്യവ്യാപകമായി ആകെ 25,31,95,048 കോവിഡ്-19 വാക്സിൻ ഡോസുകൾ ഇതുവരെ നൽകിയിട്ടുണ്ട്.
പ്രധാനമന്ത്രിയുടെ ഓഫീസ്
ഉത്തർപ്രദേശിൽ വാഹനാപകടത്തിൽ മരിച്ചവരുടെ അടുത്ത ബന്ധുക്കൾക്ക് പ്രധാനമന്ത്രി ധനസഹായം പ്രഖ്യാപിച്ചു
(ഉത്തർപ്രദേശിലെ ഓറിയയിൽ വാഹനാപകടത്തിൽ മരണപ്പെട്ടവർക്കും പരിക്കേറ്റവർക്കും ധനസഹായം നൽകുന്നത് സംബന്ധിച്ച തീരുമാനം പ്രധാനമന്ത്രി ശ്രീ നരേന്ദ്രമോദി അംഗീകരിച്ചു. പ്രധാനമന്ത്രിയുടെ ദേശീയ ദുരന്തനിവാരണ ഫണ്ടിൽനിന്ന് ആയിരിക്കും ഈ തുക കൈമാറുക. മരണപ്പെട്ട ആളുകളുടെ അടുത്ത ബന്ധുവിന് രണ്ടു ലക്ഷം രൂപ വീതവും പരിക്കേറ്റവർക്ക് 50,000 രൂപ വീതവും കൈമാറും.
പ്രധാനമന്ത്രിയുടെ ഓഫീസ്
അമേഠിയിലെ വാഹനാപകടത്തിലെ ജീവഹാനിയിൽ പ്രധാനമന്ത്രി അനുശോചിച്ചു
ഉത്തർപ്രദേശിലെ അമേഠി ജില്ലയിലെ ഗൗരിഗഞ്ചിലുണ്ടായ വാഹനാപകടത്തിലെ ജീവഹാനിയിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി. അപകടത്തിൽ പരിക്കേറ്റവർ വേഗത്തിൽ സുഖം പ്രാപിക്കട്ടെയെന്നും അദ്ദേഹം പ്രാർത്ഥിച്ചു.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു :
"ഉത്തർപ്രദേശിലെ അമേഠിയിലെ ഗൗരിഗഞ്ചിലുണ്ടായ വാഹനാപകടം അങ്ങേയറ്റം ദുഃഖകരമാണ്. ജീവൻ നഷ്ടപ്പെട്ടവരുടെ കുടുംബങ്ങൾക്ക് എന്റെ അഗാധമായ അനുശോചനം അറിയിക്കുന്നു. പരിക്കേറ്റവർ വേഗത്തിൽ സുഖം പ്രാപിക്കട്ടെയെന്ന് ഞാൻ പ്രാർത്ഥിക്കുന്നു:" പ്രധാനമന്ത്രി നരേന്ദ്ര മോദി.
ആരോഗ്യ, കുടുംബക്ഷേമ മന്ത്രാലയം
ഇതുവരെ 193.70 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 193.70 കോടിയിൽ അധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
8.07 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
ഘന വ്യവസായ മന്ത്രാലയം
ഇന്ത്യൻ ക്യാപിറ്റൽ ഗുഡ്സ് മേഖലയുടെ മത്സരശേഷി വർധിപ്പിക്കുന്നതിനുള്ള രണ്ടാം ഘട്ട പദ്ധതി സർക്കാർ വിജ്ഞാപനം ചെയ്തു
ന്യൂ ഡൽഹി: ജനുവരി 28, 2022
 മേഖലയുടെ മത്സരശേഷി വർധിപ്പിക്കുന്നതിനുള്ള രണ്ടാം ഘട്ട പദ്ധതി ഘനവ്യവസായ മന്ത്രാലയം  വിജ്ഞാപനം ചെയ്തു. 1,207 കോടി രൂപ ചെലവ് കണക്കാക്കുന്ന പദ്ധതിക്ക് 975 കോടി രൂപയുടെ ബജറ്റ് വിഹിതവും, 232 കോടി രൂപ വ്യവസായിക സംഭാവനയും ഉണ്ട്. 2022 ജനുവരി 25-നാണ് പദ്ധതി വിജ്ഞാപനം ചെയ്തത്. പൊതു സാങ്കേതിക വിദ്യയുടെയും സേവന മേഖലയിലെ അടിസ്ഥാന സൗകര്യത്തിന്റെയും വികസനത്തിന് സഹായം നൽകുന്നതിനാണ് പദ്ധതി ലക്യമിടുന്നത്.
ഉത്പാദന മേഖലയ്ക്ക് കുറഞ്ഞത് 25% സംഭാവന നൽകാനാകും വിധം ആഗോളനിവലവാരമുള്ള മത്സരാധിഷ്ഠിത ക്യാപിറ്റൽ ഗുഡ്സ് മേഖല സൃഷ്ടിക്കുക എന്നതാണ് രണ്ടാം ഘട്ടത്തിന്റെ ലക്ഷ്യം.
പദ്ധതിയ്ക്ക് ആറ് ഭാഗങ്ങളുണ്ട് :
 നൂതന സാങ്കേതിക പോർട്ടലുകളിലൂടെ സാങ്കേതികവിദ്യകൾ തിരിച്ചറിയുക;
 നാല് പുതിയ മികവിന്റെ കേന്ദ്രങ്ങൾ സ്ഥാപിക്കുകയും നിലവിലുള്ള മികവിന്റെ കേന്ദ്രങ്ങൾ മെച്ചപ്പെടുത്തുകയും ചെയ്യുക;
 ക്യാപിറ്റൽ ഗുഡ്സ് മേഖലയിലെ നൈപുണ്യ വികസനം
 നാല് കോമൺ എഞ്ചിനീയറിംഗ് ഫെസിലിറ്റി സെന്ററുകൾ  സ്ഥാപിക്കുകയും നിലവിലുള്ള CEFC-കൾ മെച്ചപ്പെടുത്തുകയും ചെയ്യുക;
 ടെസ്റ്റിംഗ്, സർട്ടിഫിക്കേഷൻ കേന്ദ്രങ്ങളുടെ എണ്ണം വർദ്ധിപ്പിക്കുക;
 സാങ്കേതിക വികസനത്തിനായി പത്ത് ഇൻഡസ്ട്രി ആക്സിലറേറ്ററുകൾ സ്ഥാപിക്കുക
പദ്ധതിയുടെ വിശദമായ മാർഗ്ഗനിർദ്ദേശങ്ങളും അപേക്ഷാ ഫോമുകളും ഇനിപ്പറയുന്ന ലിങ്കിൽ ലഭ്യമാണ്: https://heavyindustries.gov.in/writereaddata/UploadFile/Notification%20for%20Capital%20Goods%20%20Phase%20II%20.pdf
പ്രധാനമന്ത്രിയുടെ ഓഫീസ്
നാഷണല് മെട്രോളജി കോണ്ക്ലേവ് പ്രധാനമന്ത്രി ഉദ്ഘാടനം ചെയ്തു
നാഷണല് അറ്റോമിക് ടൈം സ്കെയിലും ഭാരതീയ നിര്ദേശക് ദ്രവ്യയും രാഷ്ട്രത്തിന് സമര്പ്പിച്ചു
നാഷണല് മെട്രോളജി കോണ്ക്ലേവ് 2021 പ്രധാനമന്ത്രി ശ്രീ നരേന്ദ്ര മോദി ഉദ്ഘാടനം ചെയ്തു. നാഷണല് അറ്റോമിക് ടൈം സ്കെയിലും, 'ഭാരതീയ നിര്ദേശക് ദ്രവ്യയും' അദ്ദേഹം രാഷ്ട്രത്തിന് സമര്പ്പിച്ചു. ദേശീയ പരിസ്ഥിതി സ്റ്റാന്ഡാര്ഡ് ലബോറട്ടറിയുടെ ശിലാസ്ഥാപനവും ഇന്ന് അദ്ദേഹം വീഡിയോ കോണ്ഫറന്സിലൂടെ നിര്വഹിച്ചു. ന്യൂഡല്ഹിയിലെ കൗണ്സില് ഓഫ് സയന്റിഫിക് ആന്ഡ് ഇന്ഡസ്ട്രിയല് റിസര്ച്ച്- നാഷണല് ഫിസിക്കല് ലബോറട്ടറിയുടെ 75- മത് വാര്ഷികാഘോഷ പരിപാടിയുടെ ഭാഗമായാണ് ചടങ്ങ് സംഘടിപ്പിച്ചത്. രാജ്യത്തിന്റെ വളര്ച്ചയ്ക്കായി അളവ് ശാസ്ത്രം എന്നതാണ് കോണ്ക്ലേവിന്റെ പ്രമേയം. കേന്ദ്ര ആരോഗ്യ മന്ത്രി ഡോ. ഹര്ഷ് വര്ദ്ധന്, പ്രിന്സിപ്പല് സയന്റിഫിക് അഡൈ്വസര് ഡോ. വിജയരാഘവന് എന്നിവരും ചടങ്ങില് പങ്കെടുത്തു.
ഇന്സ്റ്റിറ്റ്യൂട്ടിന്റെ ശ്രമങ്ങളെ പറ്റി ബോധവല്ക്കരണം നടത്താന് സ്കൂള് വിദ്യാര്ഥികളുമായി ആശയവിനിമയം നടത്താന് അദ്ദേഹം സി.എസ്.ഐ.ആറിനോട് അഭ്യര്ത്ഥിച്ചു. രാജ്യത്തിന്റെ വളര്ച്ചയുടെ പരിണാമത്തിലും മൂല്യനിര്ണയത്തിലും പ്രധാന പങ്ക് വഹിച്ച സി.എസ്.ഐ ആര്- എന്.പിഎല്ലിന്റെ പ്രവര്ത്തനങ്ങളെ അദ്ദേഹം പ്രശംസിച്ചു.
ഘനലോഹങ്ങള്, കീടനാശിനികള്, ഔഷധം, വസ്ത്രം തുടങ്ങിയ വ്യവസായ മേഖലകളില് ഗുണമേന്മയുള്ള ഉല്പ്പന്നങ്ങള് നിര്മ്മിക്കുന്നതിന്, സര്ട്ടിഫൈഡ് റഫറന്സ് മെറ്റീരിയല് ലഭ്യമാക്കുന്നതിന്, ഇന്ന് രാഷ്ട്രതിന് സമര്പ്പിച്ച ഭാരതീയ നിര്ദ്ദേശക് ദ്രവ്യ സഹായിക്കുമെന്ന് പ്രധാനമന്ത്രി പറഞ്ഞു.
ഇന്ന് രാഷ്ട്രത്തിന് സമര്പ്പിച്ച നാഷണല് അറ്റോമിക് ടൈം സ്കെയിലില് അദ്ദേഹം സന്തുഷ്ടി പ്രകടിപ്പിച്ചു. നാനോ സെക്കന്ഡ് പോലും അളക്കാന് കഴിയുന്ന വിധം ഇന്ത്യ സ്വയംപര്യാപ്തമായിരിക്കുന്നതായി അദ്ദേഹം പറഞ്ഞു. 2.8 നാനോ സെക്കന്ഡ് കൃത്യത നേടാനായത് വലിയ നേട്ടമാണ്. ഇതോടെ ഇന്ത്യന് സ്റ്റാന്ഡേര്ഡ് സമയത്തിന് അന്താരാഷ്ട്ര സ്റ്റാന്ഡേര്ഡ് സമയവുമായി കൃത്യതയില്, മൂന്ന് നാനോ സെക്കന്ഡില് താഴെ മാത്രം വ്യത്യാസം മാത്രമാണുള്ളത്.
ഇന്ഡസ്ട്രി 4.0 ല് ഇന്ത്യയുടെ പങ്ക് ശക്തിപ്പെടുത്തുന്നതിന്, ടൈം സ്കെയില് സഹായിക്കുമെന്ന് പ്രധാനമന്ത്രി പറഞ്ഞു. പരിസ്ഥിതി രംഗത്ത് ഇന്ത്യ നേതൃനിരയിലേക്ക് മുന്നേറുകയാണ്. ഇപ്പോഴും അന്തരീക്ഷ ഗുണമേന്മ, ബഹിര്ഗമനം എന്നിവ നിര്ണയിക്കുന്നതിനുള്ള ഉപകരണങ്ങള്ക്കും സാങ്കേതികവിദ്യയ്ക്കും ഇന്ത്യ മറ്റ് രാഷ്ട്രങ്ങളെ ആശ്രയിക്കുകയാണ്. ഈ നേട്ടം മേഖലയില് സ്വയംപര്യാപ്തത കൈവരിക്കാന് ഇന്ത്യയെ സഹായിക്കും. കൂടാതെ അന്തരീക്ഷ മലിനീകരണ നിയന്ത്രണത്തിന് ഫലപ്രദവും ചെലവുകുറഞ്ഞതുമായ ഉപകരണങ്ങള് നിര്മ്മിക്കാന് സഹായിക്കും. അന്തരീക്ഷ ഗുണമേന്മ, ബഹിര്ഗമനം എന്നിവയുമായി ബന്ധപ്പെട്ട ആഗോള വിപണിയില് ഇന്ത്യയുടെ പങ്കാളിത്തം ഇത് വര്ദ്ധിപ്പിക്കുമെന്നും പ്രധാനമന്ത്രി പറഞ്ഞു
രാഷ്ട്രപതിയുടെ കാര്യാലയം
ഏഴു രാജ്യങ്ങളിലെ സ്ഥാനപതിമാര് വീഡിയോ കോണ്ഫറന്സിലൂടെ രാഷ്ട്രപതിക്ക് അധികാരപത്രം കൈമാറി
(രാഷ്ട്രപതി ശ്രീ രാം നാഥ് കോവിന്ദ് വടക്കന് കൊറിയ, സെനഗള്, ട്രിനഡാഡ് ആന്ഡ് ടുബാഗോ, മൗറീഷ്യസ്, ഓസ്ട്രേലിയ, ഐവറി കോസ്റ്റ്, റവാന്ഡ എന്നിവിടങ്ങളിലെ അംബാസഡര്മാരില് നിന്നും ഹൈക്കമ്മീഷണര്മാരില് നിന്നും വീഡിയോ കോണ്ഫറന്സിലൂടെ അധികാരപത്രം സ്വീകരിച്ചു.
രാഷ്ട്രപതി ഭവന്റെ ചരിത്രത്തില് ഇതാദ്യമായാണ് ഡിജിറ്റല് മാധ്യമത്തിലൂടെ അധികാരപത്രം സമ്മാനിക്കുന്നത്. കോവിഡ് 19 മൂലമുണ്ടായ വെല്ലുവിളികളെ മറികടക്കാനും വിവിധ പ്രവര്ത്തനങ്ങള് നൂതനരീതിയില് നിര്വഹിക്കാനും ഡിജിറ്റല് സാങ്കേതിക വിദ്യ ലോകത്തെ പ്രാപ്തമാക്കിയതായി രാഷ്ട്രപതി അഭിപ്രായപ്പെട്ടു.
കോവിഡ് 19 പ്രതിസന്ധി വന്തോതിലുള്ള ആഗോള സഹകരണം ആവശ്യപ്പെടുന്നുണ്ടെന്ന് സ്ഥാപനപതിമാരെ അഭിസംബോധന ചെയ്യ്തു കൊണ്ട് രാഷ്ട്രപതി കോവിന്ദ് പറഞ്ഞു. മഹാമാരിക്കെതിരെ പോരാടുന്നതിന് സഹരാജ്യങ്ങള്ക്ക് എല്ലാ സഹായങ്ങളും നല്കാന് ഇന്ത്യ മുന്പന്തിയിലുണ്ടെന്നും അദ്ദേഹം ചൂണ്ടിക്കാട്ടി.
പ്രധാനമന്ത്രിയുടെ ഓഫീസ്
ഇളബെൻ ഭട്ടിന്റെ നിര്യാണത്തിൽ പ്രധാനമന്ത്രി അനുശോചിച്ചു
പ്രമുഖ വിദ്യാഭ്യാസ , സാമൂഹിക പ്രവർത്തകയായ ശ്രീമതി ഇളബെൻ ഭട്ടിന്റെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അനുശോചനം രേഖപ്പെടുത്തി. യുവജനങ്ങൾക്കിടയിൽ സ്ത്രീശാക്തീകരണം, സാമൂഹിക സേവനം, വിദ്യാഭ്യാസം എന്നിവ പ്രോത്സാഹിപ്പിക്കുന്നതിനുള്ള അവരുടെ ശ്രമങ്ങളെ പ്രധാനമന്ത്രി അനുസ്മരിച്ചു.
ട്വീറ്റിൽ പ്രധാനമന്ത്രി പറഞ്ഞു
“ഇലബെൻ ഭട്ടിന്റെ മരണത്തിൽ ദുഖമുണ്ട്. യുവാക്കൾക്കിടയിൽ സ്ത്രീശാക്തീകരണം, സാമൂഹിക സേവനം, വിദ്യാഭ്യാസം എന്നിവ പ്രോത്സാഹിപ്പിക്കുന്നതിനുള്ള ശ്രമങ്ങൾക്ക് അവർ ദീർഘകാലം ഓർമ്മിക്കപ്പെടും. അവരുടെ കുടുംബാംഗങ്ങളോടും ആരാധകരോടും അനുശോചനം രേഖപ്പെടുത്തുന്നു. ശാന്തി ....
യുവജനകാര്യ, കായിക മന്ത്രാലയം
ഫിറ്റ് ഇന്ത്യ ഫ്രീഡം റൈഡർ ബൈക്കർ റാലികൾ ജെഎൽഎൻ സ്റ്റേഡിയത്തിൽ വിജയകരമായി സമാപിച്ചു
ന്യൂ ഡൽഹി: നവംബർ 25, 2022
ഫ്രീഡം റൈഡർ ബൈക്കർ റാലികളുടെ സമാപന ചടങ്ങ് വ്യാഴാഴ്ച ന്യൂ ഡൽഹി ജെഎൽഎൻ സ്റ്റേഡിയത്തിൽ നടന്നു. ഓൾ ഇന്ത്യ മോട്ടോർബൈക്ക് എക്സ്പെഡിഷൻ  ആണ് ഈ അദ്വിതീയ പര്യവേഷണം സംഘടിപ്പിച്ചത്. കൂടാതെ ഇന്ത്യാ ഗവൺമെന്റിന്റെ മുൻനിര പരിപാടിയായ ഫിറ്റ് ഇന്ത്യയുടെ പിന്തുണയും ലഭിച്ചു.
സമാപന ചടങ്ങിൽ ശ്രീമതി സുജാത ചതുർവേദി, സെക്രട്ടറി , കേന്ദ്ര യുവജനകാര്യ, കായിക മന്ത്രാലയം; ശ്രീ സന്ദീപ് പ്രധാൻ, ഡയറക്ടർ ജനറൽ, സ്പോർട്സ് അതോറിറ്റി ഓഫ് ഇന്ത്യ; കേന്ദ്ര കായിക മന്ത്രാലയത്തിലെയും സ്പോർട്സ് അതോറിറ്റി ഓഫ് ഇന്ത്യയുടെയും മറ്റ് പ്രമുഖർ എന്നിവർ പങ്കെടുത്തു.
75 ദിവസങ്ങളിലായി, 11 സ്ത്രീകൾ ഉൾപ്പെടെ 75 റൈഡർമാർ, കന്യാകുമാരി മുതൽ വാരണാസി വരേയും ഗാന്ധിനഗർ മുതൽ ഷില്ലോംഗ് വരേയും, 34 സംസ്ഥാന/കേന്ദ്രഭരണ പ്രദേശങ്ങളിലെ 75 നഗരങ്ങൾ/പട്ടണങ്ങളിലായി 18,000+ കിലോമീറ്ററുകൾ പിന്നിട്ടു.
റൈഡർമാർ, അവരുടെ പര്യവേഷണ വേളയിൽ, കെവാഡിയയിലെ സ്റ്റാച്യു ഓഫ് യൂണിറ്റി, ഷിംലയിലെ വൈസ്റീഗൽ ലോഡ്ജ്, ഗുവാഹത്തിയിലെ കാമാഖ്യ ക്ഷേത്രം, മധുരയിലെ മീനാക്ഷി ക്ഷേത്രം തുടങ്ങിയ ഐക്കോണിക് സ്ഥലങ്ങളും സന്ദർശിച്ചു. വടക്കൻ ബെൽറ്റിലെ സമതലങ്ങൾ, പടിഞ്ഞാറൻ മണൽത്തിട്ടകൾ, വടക്ക് കിഴക്കൻ മലകൾ, തെക്ക് ഭാഗത്തുള്ള തീരപ്രദേശങ്ങൾ, സിയാച്ചിൻ പോലുള്ള സ്ഥലങ്ങളിലെ അതികഠിനമായ കാലാവസ്ഥകൾ എന്നിവയിലൂടെ അവർ സഞ്ചരിച്ചു.
പ്രധാനമന്ത്രിയുടെ ഓഫീസ്
അന്താരാഷ്ട്ര മ്യൂസിയം പ്രദർശനം പ്രധാനമന്ത്രി 2023 മേയ് 18-ന് ഉദ്ഘാടനം ചെയ്യും
നോര്ത്ത്, സൗത്ത് ബ്ലോക്കുകളില് വരാനിരിക്കുന്ന നാഷണല് മ്യൂസിയത്തിന്റെ വെര്ച്വല് നടപ്പാതയും പ്രധാനമന്ത്രി ഉദ്ഘാടനം ചെയ്യും
അന്താരാഷ്ട്ര മ്യൂസിയം പ്രദർശനം 2023 മേയ് 18 രാവിലെ 10:30 ന് പ്രധാനമന്ത്രി ശ്രീ നരേന്ദ്ര മോദി ന്യൂഡല്ഹിയിലെ പ്രഗതി മൈതാനിയില് ഉദ്ഘാടനം ചെയ്യും. ആസാദി കാ അമൃത് മഹോത്സവിന്റെ ഭാഗമായി 47-ാമത് അന്താരാഷ്ട്ര മ്യൂസിയം ദിനം ആഘോഷിക്കുന്നതിനായാണ് അന്താരാഷ്ട്ര മ്യൂസിയം പ്രദർശനം സംഘടിപ്പിക്കുന്നത്. 'മ്യൂസിയങ്ങള്, സുസ്ഥിരതയും, ക്ഷേമവും' എന്നതാണ് ഈ വര്ഷത്തെ ദിനത്തിന്റെ പ്രമേയം. മ്യൂസിയങ്ങള്ക്ക് ഇന്ത്യയുടെ സാംസ്കാരിക നയതന്ത്രത്തില് നിര്ണ്ണായക പങ്ക് വഹിക്കുന്ന സാംസ്കാരിക കേന്ദ്രങ്ങളായി മാറാന് കഴിയുന്ന തരത്തില് മ്യൂസിയം പ്രൊഫഷണലുകളുമായി മ്യൂസിയങ്ങളെക്കുറിച്ചുള്ള സമഗ്രമായ ആശയവിനിമയം ആരംഭിക്കുന്നതാണ് മ്യൂസിയം എക്സ്പോയില് രൂപകല്പ്പന ചെയ്തിരിക്കുന്നത്.
നോര്ത്ത്, സൗത്ത് ബ്ലോക്കുകളില് വരാനിരിക്കുന്ന ദേശീയ മ്യൂസിയത്തിന്റെ വെര്ച്വല് നടപ്പാതയും  പ്രധാനമന്ത്രി ഉദ്ഘാടനം ചെയ്യും. ഇന്ത്യയുടെ വര്ത്തമാനകാല രൂപീകരണത്തിന് സംഭാവന നല്കിയ ഇന്ത്യയുടെ ഭൂതകാലവുമായി ബന്ധപ്പെട്ട ചരിത്ര സംഭവങ്ങള്, വ്യക്തിത്വങ്ങള്, ആശയങ്ങള്, നേട്ടങ്ങള് എന്നിവ ഉയര്ത്തിക്കാട്ടുന്നതിനും പ്രദര്ശിപ്പിക്കുന്നതിനുമുള്ള സമഗ്രമായ പരിശ്രമമാണ് ഈ മ്യൂസിയം.
അന്താരാഷ്ട്ര മ്യൂസിയം എക്സ്പോയുടെ ഭാഗ്യ ചിഹ്നം, എ ഡേ അറ്റ് ദി മ്യൂസിയം എന്ന ഗ്രാഫിക് നോവല്, ഇന്ത്യന് മ്യൂസിയങ്ങളുടെ ഡയറക്ടറി, കര്ത്തവ്യ പാതയുടെ പോക്കറ്റ് മാപ്പ്, മ്യൂസിയം കാര്ഡുകള് എന്നിവ പ്രധാനമന്ത്രി അനാച്ഛാദനം ചെയ്യുകയും ചെയ്യും.
ചെന്നപട്ടണം കലാ ശൈലിയില് മരം കൊണ്ട് നിര്മ്മിച്ച നൃത്തം ചെയ്യുന്ന പെണ്കുട്ടിയുടെ സമകാലിക പതിപ്പാണ് അന്താരാഷ്ട്ര മ്യൂസിയം എക്സ്പോയുടെ ഭാഗ്യ ചിഹ്നം. ദേശീയ മ്യൂസിയം സന്ദര്ശിക്കുന്ന ഒരു കൂട്ടം കുട്ടികളെ മ്യൂസിയത്തില് ലഭ്യമായ വിവിധ തൊഴില് അവസരങ്ങളെക്കുറിച്ച് പഠിപ്പിക്കുന്നത് ചിത്രീകരിക്കുന്നതാണ് ഗ്രാഫിക് നോവല്. ഇന്ത്യന് മ്യൂസിയങ്ങളുടെ സമഗ്രമായ സര്വേയാണ് ഡയറക്ടറി ഓഫ് ഇന്ത്യ മ്യൂസിയങ്ങള്. വിവിധ സാംസ്കാരിക ഇടങ്ങളെയും സ്ഥാപനങ്ങളെയും ഉയര്ത്തികാണിക്കുന്നതും അതോടൊപ്പം ഈ ഐക്കണിക് പാതകളുടെ ചരിത്രത്തിന്റെ രൂപരേഖയുമുള്ളതാണ് കര്ത്തവ്യ പാതയുടെ പോക്കറ്റ് മാപ്പ്. രാജ്യത്തുടനീളമുള്ള ഐക്കണിക് മ്യൂസിയങ്ങളുടെ മുഖചിത്രങ്ങളുള്ള 75 കാര്ഡുകളുടെ ഒരു കൂട്ടമാണ് മ്യൂസിയം കാര്ഡുകള്, ഓരോ കാര്ഡിലും മ്യൂസിയങ്ങളുടെ സംക്ഷിപ്ത വിവരങ്ങള് അടങ്ങിയിട്ടുണ്ട്, എല്ലാ പ്രായത്തിലുമുള്ള ആളുകള്ക്കും മ്യൂസിയങ്ങള് പരിചയപ്പെടുത്തുന്നതിനുള്ള ഒരു നൂതനാശയ മാര്ഗ്ഗമാണിത്.
ലോകമെമ്പാടുമുള്ള സാംസ്കാരിക കേന്ദ്രങ്ങളില് നിന്നും മ്യൂസിയങ്ങളില് നിന്നുമുള്ള അന്താരാഷ്ട്ര പ്രതിനിധികളുടെ പങ്കാളിത്തത്തിനും പരിപാടി സാക്ഷ്യം വഹിക്കും.
ND
പ്രധാനമന്ത്രിയുടെ ഓഫീസ്
പ്രധാനമന്ത്രിയുടെ മിലാദ്-ഉന്-നബി ആശംസ
പ്രധാനമന്ത്രി ശ്രീ. നരേന്ദ്ര മോദി മിലാദ്-ഉന്-നബിയുടെ ശുഭ വേളയില് രാജ്യത്തെ ജനങ്ങള്ക്ക് ആശംസകള് നേര്ന്നു.
'മിലാദ്-ഉന്-നബി ആശംസകള്. ആരാധ്യനായ പ്രവാചകന് മുഹമ്മദിന്റെ മഹത്തായ പ്രബോധനങ്ങള് നാം സ്മരിക്കുന്നു. എല്ലായിടത്തും ഐക്യവും, സാഹോദര്യവും, സമാധാനവും ഉണ്ടാകട്ടെയെന്ന് പ്രാര്ത്ഥിക്കുന്നു' പ്രധാനമന്ത്രി പറഞ്ഞു.
ND MRD - 853
പ്രധാനമന്ത്രിയുടെ ഓഫീസ്
അടിയന്തരാവസ്ഥയെ എതിർത്തവരെ പ്രധാനമന്ത്രി ഓർക്കുന്നു
ഇന്ത്യയുടെ ജനാധിപത്യ മനോഭാവത്തെ ശക്തിപ്പെടുത്തുന്നതിനും നമ്മുടെ ഭരണഘടനയിൽ പ്രതിപാദിച്ചിരിക്കുന്ന മൂല്യങ്ങൾക്കനുസൃതമായി ജീവിക്കുന്നതിനും സാധ്യമായതെല്ലാം ചെയ്യാമെന്ന് പ്രതിജ്ഞയെടുക്കാം: പ്രധാനമന്ത്രി
അടിയന്തരാവസ്ഥയെ ചെറുക്കുകയും ഇന്ത്യൻ ജനാധിപത്യത്തെ സംരക്ഷിക്കുകയും ചെയ്ത എല്ലാ മഹാന്മാരെയെയും പ്രധാനമന്ത്രി ശ്രീ നരേന്ദ്ര മോദി അനുസ്മരിച്ചു.
അടിയന്തരാവസ്ഥയുടെ വാർഷികത്തോടനുബന്ധിച്ച ള്ള ട്വീറ്റുകളുടെ പരമ്പരയിൽ പ്രധാനമന്ത്രി പറഞ്ഞു:
അടിയന്തരാവസ്ഥയുടെ കറുത്ത ദിനങ്ങളെ ഒരിക്കലും മറക്കാനാവില്ല. 1975 മുതൽ 1977 വരെയുള്ള കാലയളവിൽ സ്ഥാപനങ്ങൾ ആസൂത്രിതമായി നശിപ്പിക്കപ്പെട്ടു.
ഇന്ത്യയുടെ ജനാധിപത്യ മനോഭാവത്തെ ശക്തിപ്പെടുത്തുന്നതിനും നമ്മുടെ ഭരണഘടനയിൽ പ്രതിപാദിച്ചിരിക്കുന്ന മൂല്യങ്ങൾക്കനുസൃതമായി ജീവിക്കുന്നതിനും സാധ്യമായതെല്ലാം ചെയ്യാമെന്ന് നമുക്ക് പ്രതിജ്ഞയെടുക്കാം.
നമ്മുടെ ജനാധിപത്യ ധാർമ്മികതയെ കോൺഗ്രസ് ചവിട്ടിമെതിക്കുന്നത് ഇങ്ങനെയാണ്. അടിയന്തരാവസ്ഥയെ ചെറുക്കുകയും ഇന്ത്യൻ ജനാധിപത്യത്തെ സംരക്ഷിക്കുകയും ചെയ്ത മഹാന്മാരെല്ലാം നാം ഓർക്കുന്നു. # "അടിയന്തരാവസ്ഥയുടെ കറുത്ത ദിനങ്ങൾ "
https://instagram.com/p/CQhm34OnI3F/?utm_medium=copy_link
പ്രധാനമന്ത്രിയുടെ ഓഫീസ്
50 ശതമാനത്തിലധികം യുവാക്കൾക്ക് ആദ്യ ഡോസ് വാക്സിനേഷൻ നൽകിയതിനെ പ്രധാനമന്ത്രി അഭിനന്ദിച്ചു
15-18 വയസ്സിനിടയിലുള്ള 50% യുവാക്കളുടെ ആദ്യ ഡോസ് വാക്സിനേഷനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
കേന്ദ്ര ആരോഗ്യമന്ത്രി ഡോ. മൻസുഖ് മാണ്ഡവ്യയുടെ ട്വീറ്റിന് മറുപടിയായി പ്രധാനമന്ത്രി പറഞ്ഞു :
"കൗമാരക്കാരും , ഇന്ത്യൻ യുവതയും വഴി കാട്ടുന്നു !
ഇത് പ്രോത്സാഹജനകമായ വാർത്തയാണ്. നമുക്ക് ഈ ഗതിവേഗം നിലനിർത്താം.
കോവിഡ് -19 മായി ബന്ധപ്പെട്ട എല്ലാ പ്രോട്ടോക്കോളുകളും പാലിക്കുകയും വാക്സിനേഷൻ എടുക്കുകയും ചെയ്യേണ്ടത് പ്രധാനമാണ്. നാം ഒരുമിച്ച് ഈ മഹാമാരിക്കെതിരെ പോരാടും."
ND
പ്രധാനമന്ത്രിയുടെ ഓഫീസ്
പ്രധാനമന്ത്രി ആഗസ്റ്റ് 24ന് ഹരിയാനയും പഞ്ചാബും സന്ദർശിക്കും
പ്രധാനമന്ത്രി ഫരീദാബാദിലെ അമൃത ആശുപത്രി ഉദ്ഘാടനം ചെയ്യും
പുതുതായി നിർമ്മിച്ച ആശുപത്രിയിലൂടെ ദേശീയ തലസ്ഥാന മേഖലയിലെ ആധുനിക മെഡിക്കൽ അടിസ്ഥാനസൗകര്യങ്ങൾക്ക് ഉത്തേജനം നേടും
സാഹിബ്സാദ അജിത് സിംഗ് നഗർ ജില്ലയിൽ  ‘ഹോമി ഭാഭ കാൻസർ ഹോസ്പിറ്റൽ & റിസർച്ച് സെന്റർ’ പ്രധാനമന്ത്രി രാഷ്ട്രത്തിന് സമർപ്പിക്കും
പഞ്ചാബിലെയും അയൽ സംസ്ഥാനങ്ങളിലെയും കേന്ദ്രഭരണ പ്രദേശങ്ങളിലെയും നിവാസികൾക്ക് ആശുപത്രി ലോകോത്തര ക്യാൻസർ പരിചരണവും ചികിത്സയും ലഭ്യമാക്കും
പ്രധാനമന്ത്രി ശ്രീ നരേന്ദ്ര മോദി 2022 ആഗസ്ത് 24-ന് ഹരിയാനയും പഞ്ചാബും സന്ദർശിക്കും. രണ്ട് സുപ്രധാന ആരോഗ്യ സംരംഭങ്ങൾ പ്രധാനമന്ത്രി രാഷ്ട്രത്തിന് സമർപ്പിക്കുന്നതിന് ഈ ദിവസം സാക്ഷ്യം വഹിക്കും. രാവിലെ 11 മണിക്ക് ഹരിയാനയിലെ ഫരീദാബാദിൽ പ്രധാനമന്ത്രി അമൃത ആശുപത്രി ഉദ്ഘാടനം ചെയ്യും. അതിനുശേഷം, പ്രധാനമന്ത്രി മൊഹാലിയിൽ ഉച്ച തിരിഞ്ഞു ഏകദേശം 02:15 ന് ന്യൂ ചണ്ഡിഗഡ്, സാഹിബ്സാദ അജിത് സിംഗ് നഗർ ജില്ലയിൽപ്പെട്ട മുള്ളൻപൂരിലെ ‘ഹോമി ഭാഭ കാൻസർ ഹോസ്പിറ്റൽ & റിസർച്ച് സെന്റർ’ രാജ്യത്തിന് സമർപ്പിക്കുകയും ചെയ്യും.
പ്രധാനമന്ത്രി ഹരിയാനയിൽ
ഫരീദാബാദിലെ അമൃത ആശുപത്രി പ്രധാനമന്ത്രി ഉദ്ഘാടനം ചെയ്യുന്നതോടെ ദേശീയ തലസ്ഥാന മേഖലയിൽ  ആധുനിക മെഡിക്കൽ അടിസ്ഥാനസൗകര്യങ്ങളുടെ ലഭ്യതയ്ക്ക് ഉത്തേജനം ലഭിക്കും. മാതാ അമൃതാനന്ദമയി മഠത്തിന് കീഴിലുള്ള സൂപ്പർ സ്പെഷ്യാലിറ്റി ആശുപത്രിയിൽ 2600 കിടക്കകൾ സജ്ജീകരിക്കും. 6000 കോടി രൂപ ചെലവിൽ നിർമിക്കുന്ന ആശുപത്രി ഫരീദാബാദിലെയും എൻസിആർ മേഖലയിലെയും ജനങ്ങൾക്ക് അത്യാധുനിക ആരോഗ്യ സംരക്ഷണ സൗകര്യങ്ങൾ നൽകും.
പ്രധാനമന്ത്രി പഞ്ചാബിൽ
പഞ്ചാബിലെയും അയൽ സംസ്ഥാനങ്ങളിലെയും കേന്ദ്രഭരണ പ്രദേശങ്ങളിലെയും നിവാസികൾക്ക് ലോകോത്തര ക്യാൻസർ പരിചരണം നൽകാനുള്ള ശ്രമത്തിൽ, സാഹിബ്സാദ അജിത് സിംഗ് നഗർ ജില്ലയിൽ  മുള്ളൻപൂരിലെ മുള്ളൻപൂരിൽ പ്രധാനമന്ത്രി 'ഹോമി ഭാഭാ കാൻസർ ഹോസ്പിറ്റൽ & റിസർച്ച് സെന്റർ' രാജ്യത്തിന് സമർപ്പിക്കും. കേന്ദ്ര ഗവൺമെന്റിന്റെ ആണവോർജ്ജ വകുപ്പിന് കീഴിലുള്ള എയ്ഡഡ് സ്ഥാപനമായ ടാറ്റ മെമ്മോറിയൽ സെന്ററാണ് 660 കോടിയിലധികം രൂപ ചെലവഴിച്ച് ആശുപത്രി നിർമിച്ചത്.
കാൻസർ ഹോസ്പിറ്റൽ 300 കിടക്കകളുള്ള ഒരു ടെർഷ്യറി കെയർ ഹോസ്പിറ്റലാണ്, കൂടാതെ സർജറി, റേഡിയോ തെറാപ്പി, മെഡിക്കൽ ഓങ്കോളജി - കീമോതെറാപ്പി, ഇമ്മ്യൂണോതെറാപ്പി, മജ്ജ മാറ്റിവയ്ക്കൽ തുടങ്ങിയ ലഭ്യമായ എല്ലാ ചികിത്സാ രീതികളും ഉപയോഗിച്ച് എല്ലാത്തരം ക്യാൻസറുകൾക്കും ചികിത്സിക്കുന്നതിനുള്ള ആധുനിക സൗകര്യങ്ങൾ സജ്ജീകരിച്ചിട്ടുണ്ട്.
സംഗ്രൂരിലെ 100 കിടക്കകളുള്ള ആശുപത്രി പ്രവർത്തിക്കുന്നതോടെ ഈ മേഖലയിലെ കാൻസർ പരിചരണത്തിന്റെയും ചികിത്സയുടെയും ഒരു 'പ്രധാന കേന്ദ്രമായി ഇത് മാറും .
--ND--
(
പ്രധാനമന്ത്രിയുടെ ഓഫീസ്
ഫത്തേപൂർ വാഹനാപകടത്തിലെ ജീവഹാനിയിൽ പ്രധാനമന്ത്രി അനുശോചിച്ചു
ദുരിതബാധിതർക്ക് പി എം എൻ ആർ എഫിൽ നിന്ന് സഹായധനം പ്രഖ്യാപിച്ചു
ഉത്തർപ്രദേശിലെ ഫത്തേപൂർ ജില്ലയിലുണ്ടായ വാഹനാപകടത്തിലെ ജീവഹാനിയിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി. ദുരന്തബാധിതർക്ക് പ്രധാനമന്ത്രിയുടെ ദേശീയ ദുരിതാശ്വാസ നിധിയിൽ  നിന്ന് ധനസഹായം നൽകുമെന്ന് ശ്രീ മോദി പ്രഖ്യാപിച്ചു.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു :
“ഉത്തർപ്രദേശിലെ ഫത്തേപൂരിൽ നടന്ന റോഡ് അപകടം വളരെ ദുഃഖകരമാണ്. ഇതിൽ കുടുംബം നഷ്ടപ്പെട്ടവർക്ക് എന്റെ അഗാധമായ അനുശോചനം. പരിക്കേറ്റവർ വേഗം സുഖം പ്രാപിക്കട്ടെ എന്ന് ആശംസിക്കുന്നു. സംസ്ഥാന ഗവണ്മെന്റിന്റെ മേൽനോട്ടത്തിൽ, ദുരന്തത്തിനിരയാവരെ സഹായിക്കുന്നതിൽ പ്രാദേശിക ഭരണകൂടം പൂർണ്ണമായും സജ്ജമാണ്."
“ ഫത്തേപൂരിലുണ്ടായ അപകടത്തിൽ മരിച്ചവരുടെ അടുത്ത ബന്ധുക്കൾക്ക് 2 ലക്ഷം രൂപ വീതവും, പരിക്കേറ്റവർക്ക് 50,000 രൂപ വീതവും പ്രധാനമന്ത്രി നരേന്ദ്രമോദി ധനസഹായം പ്രഖ്യാപിച്ചു.
उत्तर प्रदेश के फतेहपुर में हुआ सड़क हादसा अत्यंत दुखद है। इसमें जिन्होंने अपने परिजनों को खोया है, उनके प्रति मेरी गहरी संवेदनाएं। इसके साथ ही मैं घायलों के जल्द स्वस्थ होने की कामना करता हूं। राज्य सरकार की निगरानी में स्थानीय प्रशासन पीड़ितों की पूरी मदद में जुटा है: PM Modi
— PMO India  May 16, 2023
PM @narendramodi has announced an ex-gratia of Rs. 2 lakh for the next of kin of each of those who lost their lives in the accident in Fatehpur. The injured would be given Rs. 50,000 each.
— PMO India  May 16, 2023
പ്രത്യേക സേവനങ്ങളും ഫീച്ചറുകളും
ട്രെയിനുകളിലെ അപായച്ചങ്ങല യാത്രക്കാര് ദുരുപയോഗം ചെയ്യരുതെന്ന് റെയില്വെ
യാത്രയ്ക്കിടയില് സേവനങ്ങളില് പോരായ്മകളുണ്ടെങ്കില് പരാതിപരിഹാരസംവിധാനം ശരിയായി ഉപയോഗിക്കണം
അനാവശ്യമായി അപായച്ചങ്ങല വലിച്ചതിന് 2021-22 സാമ്പത്തിക വര്ഷത്തില് ദക്ഷിണ റെയില്വേ ഇതുവരെ രജിസ്റ്റര് ചെയ്തത് 1369 കേസുകള്
നിസാരകാരണങ്ങളാല് ട്രെയിനുകളില് അപായച്ചങ്ങല വലിക്കുന്നത് ഒഴിവാക്കണമെന്ന് ദക്ഷിണ റെയില്വെ. അടിയന്തര സാഹചര്യങ്ങളില് മാത്രമേ അപായച്ചങ്ങല വലിക്കാവൂ. സുരക്ഷാപ്രശ്നങ്ങളുണ്ടെങ്കില് ലോക്കോ പൈലറ്റിന്റെയും ഗാര്ഡിന്റെയും ശ്രദ്ധ ആകര്ഷിക്കുന്നതിനായി യാത്രക്കാര്ക്ക് ഉപയോഗിക്കുന്നതിനായാണ് അപായച്ചങ്ങല നല്കിയിട്ടുള്ളത്. മതിയായ കാരണമില്ലാതെ അപായച്ചങ്ങല വലിക്കുന്നത് 1989ലെ ഇന്ത്യന് റെയില്വേ നിയമത്തിലെ സെക്ഷന് 141 പ്രകാരം ശിക്ഷാര്ഹമായ കുറ്റമാണ്. കുറ്റം ചെയ്തെന്നു തെളിഞ്ഞാല് 1000 രൂപ പിഴയോ ഒരു വര്ഷം തടവോ അല്ലെങ്കില് രണ്ടും കൂടിയോ അനുഭവിക്കേണ്ടിവരും.
(ഇന്ത്യയൊട്ടാകെ ട്രെയിന് യാത്രാസമയം വൈകുന്നതില് അപായച്ചങ്ങല വലിക്കല് കാരണമാകുന്നുണ്ട്. ട്രെയിന് അപ്രതീക്ഷിതമായി നിര്ത്തുന്നത് ട്രെയിനിന്റെ സമയക്രമത്തെ മാത്രമല്ല, യാത്രക്കാരുടെയാകെ വിലപ്പെട്ട സമയം അപഹരിക്കുന്നതിനു കാരണമാകും. പിന്നാലെ വരുന്ന ട്രെയിനുകള് വൈകുന്നതിനും ഇതിടയാക്കും. ട്രെയിനുകളുടെ സമയക്രമം പാലിക്കാന് ഇന്ത്യന് റെയില്വേ കഠിനമായി പരിശ്രമിക്കുന്നുണ്ടെങ്കിലും അപായച്ചങ്ങല വലിക്കുന്ന സംഭവങ്ങള് വര്ധിക്കുന്നത് ട്രെയിന് സര്വീസുകളെ ബാധിക്കുന്നുണ്ട്.
ദിവസേനയുള്ള 1303 മെയില്/എക്സ്പ്രസ് ട്രെയിനുകളിലും 640 എമു/മെമു പ്രതിദിന സബര്ബന് ട്രെയിനുകളിലുമായി ദക്ഷിണ റെയില്വെയുടെ കീഴില് ഓരോ ദിവസവും 22 ലക്ഷം യാത്രക്കാരാണ് സഞ്ചരിക്കുന്നത്. ഈ സാമ്പത്തിക വര്ഷം  അനാവശ്യമായി അപായച്ചങ്ങല വലിച്ചതിന് ദക്ഷിണ റെയില്വേ ഇതുവരെ 1369 കേസുകള് രജിസ്റ്റര് ചെയ്തിട്ടുണ്ട്. 1043 പേരെ അറസ്റ്റ് ചെയ്യുകയും 7,11,066 രൂപ പിഴയൊടുക്കുകയും ചെയ്തു.
ട്രെയിനുകളുടെ സമയക്രമം പാലിക്കുന്നതിന് അപായച്ചങ്ങല വലിക്കുന്നത് ഒഴിവാക്കാന് റെയില്വെ യാത്രക്കാരോട് അഭ്യര്ഥിച്ചു. അടിയന്തര സാഹചര്യമോ പരാതിയോ ഉണ്ടായാല്, ബന്ധപ്പെട്ട കോച്ചിന്റെ ചുമതലയുള്ള ട്രാവലിംഗ് ടിക്കറ്റ് എക്സാമിനറെയാണ് യാത്രക്കാര് ആദ്യം സമീപിക്കേണ്ടത്. കൂടാതെ, യാത്രക്കാര്ക്ക് റെയില്മദദ് ഹെല്പ്പ് ലൈന് നമ്പരായ 139-ല് ബന്ധപ്പെടാം. ഇതിലൂടെ റെയില് സംബന്ധമായ എല്ലാ പരാതികള്ക്കും ആവലാതികള്ക്കും ഒറ്റത്തവണ പരിഹാരം ലഭിക്കും. ആപ്പ് സ്റ്റോറിലൂടെ ആന്ഡ്രോയിഡ്/ഐഒഎസ് ഉപയോക്താക്കള്ക്ക് RailMadad ആപ്പ് ഡൗണ്ലോഡ് ചെയ്യാനാകും.
-ND-
വനിതാ, ശിശു വികസന മന്ത്രാലയം
സഖി സുരക്ഷ ഡിഎന്എ ഫോറന്സിക് ലബോറട്ടറിയ്ക്ക് ചണ്ഡീഗഢില് തറക്കല്ലിട്ടു ഫോറന്സിക് റേപ്പ് കിറ്റുകള് ജൂലൈയില് ലഭ്യമാക്കും
സ്ത്രീകള്ക്കെതിരായ കുറ്റകൃത്യങ്ങള്ക്കായി സമര്പ്പിച്ചിരിക്കുന്ന രാജ്യത്തെ ആദ്യ നൂതന ഫോറന്സിക് ലബോറട്ടറിയായ സഖി സുരക്ഷ ഡിഎന്എ ഫോറന്സിക് ലബോറട്ടറിയ്ക്ക് കേന്ദ്ര വനിതാ, ശിശു വികസന മന്ത്രി ശ്രീമതി മനേക ഗാന്ധി ചണ്ഡീഗഢില് തറക്കല്ലിട്ടു. ചണ്ഡീഗഢിലെ സെന്ട്രല് ഫോറന്സിക് സയന്സ് ലാബ്  ക്യാമ്പസിലാണ് സഖി സുരക്ഷ ഡിഎന്എ ഫോറന്സിക് ലബോറട്ടറി നിര്മിക്കുന്നത്. സിഎഫ്എസ്എല് പ്രതിവര്ഷം 160 കേസുകള് കൈകാര്യം ചെയ്യുന്ന സ്ഥാനത്ത് 2000 കേസുകള് പരിശോധിക്കാന് പുതിയ ലാബോറട്ടിയിലൂടെ സാധിക്കും. ലൈംഗിക പീഡന കേസുകളിലെ ഫോറന്സിക് ഡിഎന്എ പരിശോധനകള് പൂര്ത്തിയാക്കുന്നതിന് ലബോറട്ടറി സഹായകരമാവുമെന്നും മന്ത്രി പറഞ്ഞു. ഇത്തരത്തിലുള്ള അഞ്ച് ലാബോറട്ടറികള് മുംബൈ, ചെന്നൈ, ഗോഹാട്ടി, പൂനെ, ഭോപ്പാല് എന്നിവിടങ്ങളില് വരുന്ന മൂന്നു മാസത്തിനുള്ളില് ആരംഭിക്കുമെന്നും ശ്രീമതി മനേക ഗാന്ധി അറിയിച്ചു.
(ലൈംഗിക പീഡന കേസുകളിലെ ഫോറന്സിക് പരിശോധനകള്ക്കുള്ള സാമ്പിള് ശേഖരണത്തിനുപയോഗിക്കുന്ന പ്രത്യേക ഫോറന്സിക് കിറ്റുകള് 2018 ജൂലൈ മാസം മുതല് എല്ലാ പോലീസ് സ്റ്റേഷനുകളിലും, ആശുപത്രികളിലും എത്തിക്കുമെന്നും മന്ത്രി അറിയിച്ചു. ഫോറന്സിക് പരിശോധനയ്ക്കായി ശേഖരിയ്ക്കേണ്ട സാമ്പിളുകളുടെ സമ്പൂര്ണ്ണ പട്ടികയും, സാമ്പിളുകള് ശേഖരിക്കുന്നതിനുള്ള ഉപകരണങ്ങളും കിറ്റില് ഉണ്ടായിരിക്കും. സാമ്പിളടങ്ങിയ കിറ്റുകള്, വ്യക്തിയുടെ പേര്, തീയതി, സമയം എന്നിവ രേഖപ്പെടുത്തി സീല് ചെയ്ത ശേഷമാണ് ഫോറന്സിക് ലബോറട്ടികളിലേക്ക് പരിശോധനയ്ക്ക് അയയ്ക്കുക.
എബി-ബിഎസ്എന്
രാസവസ്തു, രാസവളം മന്ത്രാലയം
വളംസബ്സിഡിയില് നേരിട്ടുള്ള ആനുകൂല്യകൈമാറ്റം : രണ്ടാംഘട്ടത്തിന് തുടക്കമായി
ആധുനികസാങ്കേതികവിദ്യ ഉപയോഗിച്ച്ചോര്ച്ചയും, കരിഞ്ചന്തയും ഒഴിവാക്കി, കര്ഷകര്ക്ക് പ്രയോജനകരമായവിധത്തില്വളംസബ്സിഡി നേരിട്ടുള്ള ആനുകൂല്യകൈമാറ്റത്തിലൂടെലഭ്യമാക്കുന്ന പദ്ധതിയുടെ  രണ്ടാംഘട്ടംകേന്ദ്ര രാസവസ്തുക്കളും, വളങ്ങളുംവകുപ്പ് മന്ത്രി ശ്രീ. ഡി.വി. സദാനന്ദ ഗൗഡ ന്യൂഡല്ഹിയില്ഉദ്ഘാടനം ചെയ്തു.ഭരണത്തില്സുതാര്യതഉറപ്പാക്കിയാല് മാത്രമേ ജനങ്ങളുടെജീവിതത്തില്ഗുണകരമായമാറ്റംഉണ്ടാകുകയുള്ളൂവെന്ന്അദ്ദേഹം പറഞ്ഞു.
ഡി.ബി.ടിരണ്ടാം ഘട്ട പദ്ധതിയുടെ മുഖ്യസവിശേഷതകള് :
· ഡി.ബി.ടിഡാഷ്ബോര്ഡുകള്:ദേശീയ, സംസ്ഥാന, ജില്ലാതലങ്ങളില്വിവിധ ഇനം രാസവളങ്ങളുടെആവശ്യകത, വിതരണം, ലഭ്യതഎന്നിവയെകുറിച്ച്സൂക്ഷ്മമായവിവരംശേഖരിക്കുന്നതിന് ലക്ഷ്യമിട്ടുകൊണ്ടുള്ളസംരംഭമാണിത്. രാസവളങ്ങളുടെസ്റ്റോക്ക് നില, ഓരോസംസ്ഥാനങ്ങളിലെയുംരാസവളങ്ങളുടെലഭ്യതയും, വില്പ്പനയുംതുടങ്ങിയവിവരങ്ങള്അപ്പപ്പോള് ഈ ഡാഷ്ബോര്ഡിലൂടെ നിരീഷിക്കാവുന്നതാണ്. രാസവളംവകുപ്പിന്റെവെബ്സൈറ്റായwww.urvarak.nic.inവഴി പൊതുജനങ്ങള്ക്കുംഈ വിവരങ്ങള്ലഭ്യമാകും.
· പി.ഒ.എസ്. 3.0 സോഫ്റ്റ്വെയര് :ബഹുഭാഷസേവനം, ആധാര്വഴിയുള്ളരജിസ്ട്രേഷന്, ലോഗ്ഇന് സൗകര്യം.
സോയില്ഹെല്ത്ത്കാര്ഡിലെവിവരങ്ങള് പ്രകാരംഓരോ പ്രദേശത്തിനും ഇണങ്ങിയവിളകള്കേന്ദ്രീകരിച്ചുള്ളശുപാര്ശകള്.
· ഡസ്ക്ക്ടോപ്പ് പി.ഒ.എസ്. പതിപ്പ് : പി.ഒ.എസ്മെഷീനുകള് ഉപയോഗിക്കുന്ന വ്യാപാരികളുടെ എണ്ണത്തിലെകുറവ്, സീസണ് വേളകളില്ഉണ്ടാകുന്ന തിരക്ക്എന്നിവകണക്കിലെടുത്ത് ബഹുഭാഷസൗകര്യമുള്ളഒരുഡസ്ക്ക്ടോപ്പ് പി.ഒ.എസ്. പതിപ്പുംരാസവളവകുപ്പ്തയ്യാറാക്കിയിട്ടുണ്ട്.
ഡി.ബി.ടി.ഒന്നാം ഘട്ടത്തില്വളം കമ്പനികള്ക്ക്വിവിധതരംവളങ്ങളുടെ നൂറ്ശതമാനം സബ്സിഡിറീടൈല്കച്ചവടക്കാര്കര്ഷകര്ക്ക്വില്ക്കുന്ന വളത്തിന് അനുസൃതമായി നല്കാനാണ്വിഭാവനം ചെയ്തിരുന്നത്. ഡി.ബി.ടിരണ്ടാം ഘട്ടത്തില്വളം, സബ്സിഡികര്ഷകരുടെ ബാങ്ക്അക്കൗണ്ടിലേയ്ക്ക് നേരിട്ട്കൈമാറ്റംചെയ്യും.
(ND/MRD